ਇੱਕ ਬਲੈਕ ਐਂਡ ਵਾਈਟ ਫੋਟੋ ਜਾਰੀ ਹੋਈ ਹੈ ਜਿਸ ਵਿੱਚ ਦੋਵੇਂ ਗਲੇ ਲੱਗ ਰਹੇ ਹਨ। ਦੂਜੀ ਰੰਗੀਨ ਤਸਵੀਰ ਹੈ ਜਿਸ ਵਿੱਚ ਦੋਵੇਂ ਇੱਕ-ਦੂਜੇ ਦਾ ਹੱਥ ਫੜ ਕੇ ਬੈਠੇ ਹਨ। 

ਇਹ ਤਸਵੀਰਾਂ ਫੈਸ਼ਨ ਫੋਟੋਗ੍ਰਾਫ਼ਰ ਐਲਿਕਸੀ ਲੂਬੋਮਿਰਿਸਕੀ ਨੇ ਵਿੰਡਸਰ ਦੇ ਫ੍ਰੋਗਮੋਰ ਹਾਊਸ ਵਿੱਚ ਖਿੱਚੀਆਂ ਸਨ।

ਕਿਸ ਗੱਲ ਤੋਂ ਦੁਖੀ ਹੈ ਪ੍ਰਿੰਸ ਹੈਰੀ ਦੀ ਮੰਗੇਤਰ ਮੇਘਨ?

ਹੈਰੀ ਤੇ ਮਾਰਕਲ: ਪਹਿਲਾ ਅੰਤਰ-ਨਸਲੀ ਸ਼ਾਹੀ ਜੋੜਾ

ਇਸ ਸ਼ਾਹੀ ਜੋੜੇ ਦਾ ਵਿਆਹ ਵਿੰਡਸਰ ਦੇ ਸੇਂਟ ਜੌਰਜ ਚੈਪਲ ਵਿੱਚ 19 ਮਈ 2018 ਵਿੱਚ ਹੋਵੇਗਾ। 

ਹੱਸਦੇ ਹੋਏ ਜੋੜੇ ਦੀ ਬਲੈਕ ਐਂਡ ਵਾਈਟ ਤਸਵੀਰ ਘਰ ਦੇ ਮੈਦਾਨ ਵਿੱਚ ਖਿੱਚੀ ਗਈ ਸੀ। ਜਿਸ ਵਿੱਚ ਮਾਰਕੇਲ ਨੇ ਚਿੱਟਾ ਸਵੈਟਰ ਪਾਇਆ ਹੈ ਤੇ ਪ੍ਰਿੰਸ ਦਾ ਚਿਹਰਾ ਫੜਿਆ ਹੈ, ਜਿਸ ਵਿੱਚ ਉਸ ਦੀ ਮੰਗਣੀ ਵਾਲੀ ਮੁੰਦਰੀ ਸਾਫ਼ ਦੇਖੀ ਜਾ ਸਕਦੀ ਹੈ। 

ਦੂਜੀ ਤਸਵੀਰ 

ਦੂਜੀ ਤਸਵੀਰ ਜ਼ਿਆਦਾ ਰਸਮੀ ਹੈ ਜਿਸ ਵਿੱਚ ਦੋਵੇਂ ਹੱਥਾਂ ਵਿੱਚ ਹੱਥ ਪਾਏ ਹੋਏ ਪੌੜੀਆਂ 'ਤੇ ਬੈਠੇ ਹਨ। 

ਪ੍ਰਿੰਸ ਹੈਰੀ ਨੇ ਨੀਲਾ ਕੋਟ-ਪੈਂਟ ਪਾਇਆ ਹੈ ਜਦਕਿ ਮਾਰਕਲ ਨੇ ਕਾਲੇ ਰੰਗ ਦੀ ਡ੍ਰੈੱਸ ਪਾਈ ਹੈ ਜਿਸ 'ਤੇ ਸੁਨਹਿਰੀ ਕਢਾਈ ਕੱਢੀ ਹੋਈ ਹੈ। ਇਹ ਬ੍ਰਿਟੇਨ ਦੇ ਮਹਿੰਗੇ ਫੈਸ਼ਨ ਹਾਊਸ ਰਾਲਫ਼ ਐਂਡ ਰੂਸੋ ਨੇ ਡਿਜ਼ਾਈਨ ਕੀਤਾ ਹੈ। 

ਪ੍ਰਿੰਸ ਹੈਰੀ ਤੇ ਅਮਰੀਕੀ ਅਦਾਕਾਰਾ ਮਾਰਕਲ ਨੇ ਨਵੰਬਰ ਵਿੱਚ ਮੰਗਣੀ ਦੀ ਤਸਦੀਕ ਕੀਤੀ ਅਤੇ ਪਿਛਲੇ ਹਫ਼ਤੇ ਐਲਾਨ ਕੀਤਾ ਕਿ ਵਿਆਹ 19 ਮਈ ਨੂੰ ਹੋਵੇਗਾ। 

ਤਸਵੀਰਾਂ:... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਮਿਲੋ ਬ੍ਰਿਟੇਨ ਦੇ ਅੰਤਰ-ਨਸਲੀ ਜੋੜਿਆਂ ਨੂੰ

ਨਿਊਯਾਰਕ ਦੇ ਲੂੰਬੋਮਿਰਸਕੀ, ਮਾਰਿਓ ਟੈਸਟਿਨੋ ਦੇ ਸਾਬਕਾ ਸਹਿਯੋਗੀ ਹਨ ਜਿੰਨ੍ਹਾਂ ਨੇ ਪ੍ਰਿੰਸ ਹੈਰੀ ਦੀ ਮਾਂ ਡਾਇਨਾ (ਪ੍ਰਿੰਸੈੱਸ ਆਫ਼ ਵੇਲਸ) ਦੀਆਂ ਕਈ ਮੌਕਿਆਂ 'ਤੇ ਤਸਵੀਰਾਂ ਖਿੱਚੀਆਂ ਸਨ। 

ਉਨ੍ਹਾਂ ਕਿਹਾ, "ਇਸ ਖਾਸ ਪਲ ਦੀ ਗਵਾਹੀ ਭਰਨਾ ਬੇਹੱਦ ਸਨਮਾਨ ਵਾਲੀ ਗੱਲ ਹੈ। ਇਹ ਬੇਹੱਦ ਮਾਣ ਵਾਲੀ ਗੱਲ ਹੈ ਕਿ ਮੈਂ ਇਸ ਜੋੜੇ ਦੇ ਇੱਕ-ਦੂਜੇ ਲਈ ਪਿਆਰ ਦਾ ਪ੍ਰਤੱਖਦਰਸ਼ੀ ਬਣਿਆ ਹਾਂ। ਕੁਝ ਇਸ ਤਰ੍ਹਾਂ ਇਹ ਦੋਵੇਂ ਇੱਕ-ਦੂਜੇ ਨਾਲ ਖੁਸ਼ ਸਨ ਕਿ ਮੈਂ ਦੋਹਾਂ ਦੀਆਂ ਖਿੱਚੀਆਂ ਹੋਈਆਂ ਤਸਵੀਰਾਂ ਦੇਖ ਕੇ ਮੁਸਕੁਰਾ ਪੈਂਦਾ ਹਾਂ।" 

(ਬੀਬੀਸੀ ਪੰਜਾਬੀ ਨਾਲ FACEBOOK, INSTAGRAM, TWITTERਅਤੇ YouTube 'ਤੇ ਜੁੜੋ।)